n_a
Language: Swahili | Genre: Creative_writing

Chambilecho wazungu na wazunguzungu, cha mlevi, huliwa na mgema.
  Mgema, ni mtu anayekwea mnazi ili kupata utomvu. Maana jahara ya usemi
  huu ni kwamba pesa zote za mlevi huishia kwenye pombe. Hapo jadi na
  jadudi, paliishi mzee mmoja na kijana wake. Wawili hao walipendana
  mithili ya chanda na pete. Wawili hawa walikuwa na mali mingi mithili
  ya mchanga, baharini. Nyumba yao haikuwa ya kifahari bali ilikuwa
  kubwa mithili ya kasri. Walikuwa na wasichana wengi si haba. Kwa kweli
  walikuwa walalahoi wa kufahamika. Mzee huyo aliyefahamika kama Kasoro,
  alikuwa na kasoro moja tu! Aliipenda pombe sana ungedhani alizaliwa
  akinywa ingawa alikuwa mtanashati katika kazi yake.

  Aisee! Mazoea yana tabu. Tabia hii iligeuka ikawa kama ada yake. Siku
  baada va nyingine alipotoka kazini, angepitia katika madanguro huko
  kitongojini. Huko madanguro kulikuwa na vipaza sauti ghali ghali,
  Mawimbi ya sauti za nyimbo za kisasa yalihinikiza hewani kwa madaha,
  madoido na lahaņi. za kuvutia, ungedhani hurulaini huko peponi. Chupa
  zilifunuliwa na kutoa pumzi tich! Mivinyo mikalimikali ilinyweka kwa
  fujo. Mzee Kasoro hakuwachwa nyuma. Alibugia na kuchafua meza kwa
  vileo vya aina. Isitoshe, aliwanunulia wandani wake pamoja na makahaba
  wale pombe. Angesikika akiagiza, kwa madaha, "Chafua meza! Leta
  ingine! Pesa sio shida!"

  Usiku wa manane ulipowadia, alifunga safari kwenda nyumbani. Licha ya
  kuwa na msichana, alienda nyumbani kwa miguu kwa vile alikuwa amelewa
  chopi, alienda nyumbani huku akipaza sauti ungedhani ni mwendawazimu.
  Alienda huku akianguka kubịngirika bingiribingiri hadi kwenye biwi la
  taka. Hatimaye alifika nyumbani. Bibi yake alishtuka na kuachama
  kinywa kama mja anayetamka abjadi “o”. Baada ya matukio hayo, Kasoro
  alichukulia upotovu huu kama kawaida yake. Şiku nenda siku rudi,
  alianza kuzembea katika kazi yake, baadaye akafutwa kazi. Jambo hilo
  halikumtisha hata. Aliendelea, kufuja mali yake, umaskini ulimvamia,
  ukamlemaza na kumbwaga chini. Hapo ndipo nilipogundua kuwa cha mlevi
  huliwa na mgema.